กอล์ฟ ฟักกลิ้งฮีโร่ ซื้อบ้านใหม่หลังใหญ่ให้ น้องชูใจ ยอมมีหนี้เพื่อลูก
หลังจากที่แร็ปเปอร์หนุ่ม กอล์ฟ ฟักกลิ้งฮีโร่ เพิ่งผ่อนบ้านหลังแรกหมดไป โดยใช้เวลาเพียง 4 ปี และถือเป็นของขวัญชิ้นใหญ่ให้กับน้องชูใจ ลูกสาวสุดรักแล้ว ล่าสุดกอล์ฟขยับขยายครอบครัวด้วยการซื้อบ้านหลังใหม่ที่ใหญ่กว่าเดิม เพื่อเป็นของขวัญชิ้นใหญ่ให้กับ เบลล์ ยุภาพร ฤทธิญาณ ภรรยา และน้องชูใจ ที่คอยอยู่เคียงข้างกันมาตลอดหลายปีที่ผ่านมา ซึ่งบ้านหลังใหม่นอกจากจะใหญ่ขึ้นแล้ว ยังมีพื้นที่ให้น้องชูใจได้วิ่งเล่นและให้ลองปลูกผักปลูกดอกไม้ด้วย,โดย กอล์ฟ โพสต์ภาพครอบครัวกับบ้านหลังใหม่ พร้อมทั้งเขียนข้อความว่า ภาพแรกกับบ้านใหม่ หลังจากปลดหนี้บ้านหลังเดิม คอนโด และรถหมด ครอบครัวเราก็ขยับขยายอีกครั้ง แมวจากเคยมี 2-3 ตัว ตอนนี้เพิ่มมาเป็น 7 พนักงานบริษัท จากมีคนเดียวตอนนี้เพิ่มมาเป็น 6 ลูกจากตัวเล็กนิดเดียวก็สูงขึ้น โตขึ้น ส่วนเมีย เมียเป็นสิ่งเดียวที่ผอมเพรียวเหมือนเดิมตั้งแต่วันแรกที่เจอกัน,เราซื้อบ้านใหม่ไว้ใกล้กับบ้านเก่า ด้วยหมายใจว่าจะเอาบ้านหลังเดิมมาทำออฟฟิศ เพราะตอนนี้พนักงานออฟฟิศเราแทบจะขี่คอกันในบ้าน แถมประชุมๆ อยู่ก็มีแมววิ่งไล่กันมาเหยียบหัว เป็นที่น่าอเนจอนาถ อีกใจก็อยากได้บ้านที่มีสนามให้ลูกวิ่ง มีที่ดินให้ลูกลองปลูกผักสวนครัว ปลูกดอกไม้ หากเป็นหนัง นี่ก็คงเป็นหนังภาคต่อ ทั้งหมดที่มีผมต้องขอบคุณพี่ @prettypan และพี่ @kaegooddd ที่ช่วยดูแลชีวิตครอบครัวเรามาตลอด,มองตัวเลขจากหนี้ก้อนใหม่ เปรียบเป็นถนนก็สุดลูกหูลูกตา ที่ผ่านมาแค่มินิมาราธอน จากนี้ไปคือการวิ่งมาราธอนของจริง การรักษาระยะให้สม่ำเสมอเป็นเรื่องสำคัญ และถึงแม้จะต้องวิ่งอีกไกลกว่าจะถึงเส้นชัย แต่ภาพนี้มันก็เป็นหมายหมุดสำคัญว่าเราก็วิ่งมาไกลโขจากวันแรกเช่นกัน เขียนมาถึงตรงนี้แค่อยากทิ้งท้ายไว้สั้นๆ ว่า จ้างเถอะครับ บ้านผมยังไม่ได้ติดผ้าม่าน,
								,
							,ซึ่งหลังจากที่เจ้าตัวโพสต์ภาพและข้อความดังกล่าวไป ก็มีแฟนๆ เข้ามาคอมเมนต์แสดงความยินดีเป็นจำนวนมาก รวมไปถึงคนในวงการบันเทิง อาทิ โอปอล์ ปาณิสรา, กุ๊บกิ๊บ สุมณทิพย์, กาละแมร์ พัชรศรี, อ๋อม สกาวใจ, ก้อย รัชวิน, เจ เจตริน, แท่ง ศักดิ์สิทธิ์, มอส ปฏิภาณ, อิน บูโดกัน, เวย์ ไทยเทเนี่ยม ฯลฯ
หลังจากที่กอล์ฟ ฟักกลิ้งฮีโร่ เพิ่งผ่อนบ้านหลังแรกหมดไป ล่าสุดกอล์ฟขยับขยายครอบครัวด้วยการซื้อบ้านหลังใหม่ที่ใหญ่กว่าเดิม เพื่อเป็นของขวัญชิ้นใหญ่ให้กับเบลล์และน้องชูใจ
กอล์ฟ ฟักกลิ้ง ฮีโร่,กอล์ฟ ฟักกลิ้ง ฮีโร่ บ้านใหม่,เบลล์ ยุภาพร ฤทธิญาณ,น้องชูใจ ลูกสาว กอล์ฟ ฟักกลิ้ง ฮีโร่,บ้านดารา,อินสตาแกรมดารา